ผมเพิ่งทานยา PEP ไปเมื่อ 7 วันก่อนครับ เพราะไปมีอะไรกับคนที่เพิ่งรู้จักกัน (รักร่วมเพศ) แต่เขาบอกว่าเขาทาน PREP ตลอด แต่ผมแค่กลัว จนมาวันนี้ ผมก็นัดเจอกับแฟนเก่า แล้วมีอะไรกับแฟนเก่า โดยไม่ได้ป้องกันอีก ผมอยากสอบถามว่า ยา PEP ที่ผมทานไป จะยังออกฤทธิ์อยู่ไหม ถ้าผมมีเพศสัมพันธ์ซ้ำในช่วงระหว่างทานยา แล้วถ้าผมทานครบ 28 วัน ผมต้องทาน PEP ต่ออีกเดือนไหมครับ หรือ ผมควรไปรับยาเพิ่มวันพรุ่งนี้เลยครับ (ผมเพิ่งฉีดยารักษาซิฟิลิสมาเมื่อ 3 เดือนก่อนด้วย แล้วแฟนเก่าผมจะติดซิฟิลิสจากผมไหมครับ ผมไปตรวจเลือดก่อนทาน PEP ค่า Titer เหลือแค่ 4 ส่วน Anti-HIV เป็น Negative อยู่ครับ)
สวัสดีค่ะ การรับประทานยาต้านฉุกเฉินหรือที่เรียกว่า PEP เป็นยาต้านไวรัสที่รับประทานหลังจากไปมีความเสี่ยงการติดเชื้อ hiv เช่น1.การมีเพศสัมพันธ์ทางช่องคลอด/ทวารหนัก/การใช้ปาก2.การใช้เข็มฉีดยาหรือของมีคมร่วมกัน3.การรับเลือด4.จากแม่สู่ลูกโดยรับประทานภายใน 72 ชั่วโมงหลังมีความเสี่ยง รับประทานติดต่อกัน 28 วัน โดยควรรับประทานทุกวัน ไม่ขาดยา เนื่องจากระดับยาควรจะคงที่ในเลือดตลอด เพื่อควบคุมเชื้อไวรัสให้ได้ในกรณีนี้ทุกครั้งที่มีความเสี่ยงใหม่ขึ้นมาอีก ควรไปพบแพทย์เพื่อประเมินซ้ำ ถ้าเสี่ยงสูงซ้ำอีก อาจจะต้องมีการทานยาที่นานขึ้นแนะนำรับประทานยาที่เหลือต่อไปให้ครบและตรงเวลา และกลับไปตรวจเลือดหลังรับประทานยาตามแพทย์นัด หากจะมีเพศสัมพันธ์ควรใส่ถุงยางอนามัยทุกครั้งเพื่อป้องกันการติดเชื้อค่ะ